CELEX: C2005/229/05
Language: hu
Date: 2005-09-17 00:00:00
Title: A Bíróság ítélete (második tanács) 2005. július 7. a C-353/03. sz. (a Court of Appeal előzetes döntéshozatal iránti kérelme) a Societé des Produits Nestlé SA kontra Mars UK Ltd ügyben (Védjegyek – 89/104/EGK irányelv – Megkülönböztető képesség hiánya – Használat révén megszerzett megkülönböztető képesség – Egy lajstromozott védjegy részeként vagy azzal kombinálva történő használat)

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/3
            
         
      A BÍRÓSÁG ÍTÉLETE
   
   (második tanács)
   2005. július 7.
   a C-353/03. sz. (a Court of Appeal előzetes döntéshozatal iránti kérelme) a Societé des Produits Nestlé SA kontra Mars UK Ltd (1) ügyben
   (Védjegyek - 89/104/EGK irányelv - Megkülönböztető képesség hiánya - Használat révén megszerzett megkülönböztető képesség - Egy lajstromozott védjegy részeként vagy azzal kombinálva történő használat)
   (2005/C 229/05)
   Az eljárás nyelve: angol
   A C-353/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Court of Appeal (England & Wales) (Civil Division) (Egyesült Királyság) a Bíróságnál 2003. augusztus 18-án nyilvántartásba vett 2003. július 25-i végzésével az előtte a Societé des Produits Nestlé SA és a Mars UK Ltd között folyamatban lévő eljárásban terjesztett elő, a Bíróság (második tanács), tagjai: C. W. A. Timmermans tanácselnök, R. Silva de Lapuerta, C. Gulmann (előadó), P. Kūris és G. Arestis bírák, főtanácsnok: J. Kokott, hivatalvezető: L. Hewlett főtanácsos, 2005. július 7-én meghozta ítéletét, amelynek rendelkező része a következő:
   A védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv 3. cikke (3) bekezdésében foglalt megkülönböztető képességet egy védjegy megszerezheti annak következtében, hogy e védjegyet egy lajstromozott védjegy részeként vagy azzal kombinálva használták.
   
      (1)  HL C 251., 2003.10.18.